ΦΑΣΗ 2

ΟΛΕΣ ΟΙ ΟΜΑΔΕΣ

1. Σε διάγραμμα που θα καταρτίσετε από κοινού στο προτεινόμενο πεδίο εννοιολογικής χαρτογράφησης, προσπαθήστε τώρα να ανασυνθέσετε τα γενεσιουργά αίτια του φαινομένου της ελληνικής Αντίστασης, σε συσχετισμό μεταξύ τους.

… και κάθε ομάδα χωριστά…

ΟΜΑΔΑ ΠΡΩΤΗ

1. Παρακολουθήστε το σύντομο αρχείο βίντεο και μελετήστε τις προτεινόμενες πηγές από την ιστοσελίδα του Ι.Μ.Ε. (*η Αντίσταση, οι Αντιστασιακές οργανώσεις στην Ελλάδα*).
2. Δημιουργήστε ένα wiki και προσπαθήστε να συζητήσετε εκτός τάξης σχετικά με το εξής ερώτημα: **σε ποιες γεωγραφικές περιοχές της πατρίδας μας πιστεύετε ότι ευδοκίμησε κυρίως το φαινόμενο της Αντίστασης; Για ποιο λόγο;**
3. Συντάξτε ένα συνεργατικό κείμενο 100-120 λέξεων (αρχείο word) με τα οριστικά σας συμπεράσματα.

ΟΜΑΔΑ ΔΕΥΤΕΡΗ

1. Παρακολουθήστε το σύντομο αρχείο βίντεο και μελετήστε τις προτεινόμενες πηγές από την ιστοσελίδα του Ι.Μ.Ε.*(Η αντιστασιακή δράση στην ύπαιθρο και στις πόλεις, «Ελεύθερη Ελλάδα», Γυναίκες στον Αγώνα*).
2. Δημιουργήστε ένα wiki και προσπαθήστε να συζητήσετε εκτός τάξης σχετικά με το εξής ερώτημα: **ποιες κοινωνικές ομάδες πιστεύετε ότι συμμετείχαν στο κίνημα της Αντίστασης;**
3. Συντάξτε ένα συνεργατικό κείμενο 100-120 λέξεων (αρχείο word) με τα οριστικά σας συμπεράσματα.

ΟΜΑΔΑ ΤΡΙΤΗ

1. Παρακολουθήστε το σύντομο αρχείο βίντεο και μελετήστε τις προτεινόμενες πηγές από την ιστοσελίδα του Ι.Μ.Ε. (*από το ιδρυτικό κείμενο του ΕΑΜ, από το ιδρυτικό κείμενο του ΕΔΕΣ, από το ιδρυτικό κείμενο της ΠΕΕΑ*).
2. Δημιουργήστε ένα wiki και προσπαθήστε να συζητήσετε εκτός τάξης σχετικά με το εξής ερώτημα: **τί άλλο, εκτός από πολεμικές αναμετρήσεις με τον κατακτητή, πιστεύετε ότι περιλάμβανε η ελληνική αντιστασιακή δράση;**
3. Συντάξτε ένα συνεργατικό κείμενο 100-120 λέξεων (αρχείο word) με τα οριστικά σας συμπεράσματα.